title: В активния сезон туристите са били 8 млн., според Министерството на туризма

maintext:
[Министерство на туризма]
Само през активния летен сезон чуждестранните туристи в България са били 6 млн., а ако се добавят и българите, общият брой нараства на 8 млн. души. Това показват прогнозите на Министерството на туризма, преди Националният статистически институт да е оповестил официалните данни за броя на туристите през септември.
Според министъра на туризма Николина Ангелкова, цитирана от пресцентъра си, това е дори песимистична прогноза, която е вероятно да бъде надхвърлена.
"Много положителен знак е, че разширихме крилата на летния сезон и през април и май ръстовете надхвърляха 20%", обяснява Ангелкова. По данни на министерството приходите от туризъм през първите седем месеца на годината са над 3.4 млрд. лв., което е ръст от 15% спрямо същия период на 2015 г.
Според министъра на туризма основното предизвикателство сега е да се надгради постигнатото, като се насърчат инвестициите в материалната база и кадрите. "В туризма е нужен качествен персонал, за да продължи растежът, но за това са необходими работещи мерки по цялата хоризонтална структура на отрасъла", обяснява Николина Ангелкова.
Тя припомни данни на World Travel and Tourism Council за 2015 г., според които броят на директно заетите в туризма в България е над 92 хил., но основен проблем остава липсата на целогодишна заетост в сектора.
Проблем с кадрите има както в така наречените изпълнителски позиции - камериерки, сервитьори и др., така и при специализираните кадри като СПА услугите.
Междуведомствен съвет за кадрите в туризма, както и с промените в
Правилника за прилагане на Закона за трудовата миграция и трудовата мобилност. Чрез него вече е възможно наемане на кадри от трети страни за потребностите на туризма по облекчена процедура. Благодарение на промените ще могат за първи път да се ангажират сезонни служители с разрешения за работа до 90 дни, стана ясно по време на форума, посочва Ангелкова.
Според нея решение на проблема може да се намери чрез работещия вече


description: Не е изключено вотът на недоверие да бъде внесен в такива срокове, че да се дебатира и гласува в зала и след президентските избори.

title: ДПС предложи вот на недоверие срещу правителството за цялостна политика

maintext:
Мустафа Карадайъ
Фотограф: Юлия Лазарова
Карадайъ
ДПС предложи на БСП да внесат вот на недоверие срещу втория кабинет на Бойко Борисов заради цялостната му политика. Днес започнаха консултациите между парламентарните сили по темата.Миналата седмица лидерът на БСП Корнелия Нинова лансира идеята за вот на недоверие срещу правителството заради провал във външната политика . Поводът бе издигането на кандидатурата на еврокомисаря Кристалина Георгиева за генерален секретар на ООН. Фаворит на страната ни преди това бе Ирина Бокова.Днес лидерът на ДПС Мустафаобяви, че няма секторна политика, която да не е за вот на недоверие. От думите му се разбра, че позицията на движението остава непроменена - кабинетът бил съставен на погрешна основа, подкрепян е от погрешно мнозинство в Народното събрание. В началото на септември ДПС поиска предсрочни парламентарни избори веднага след президентските За да бъде свалено правителството, са нужни 121 депутатски гласа. БСП има 38 народни представители, а ДПС - 30. Очаква се подкрепа на вота от страна на независими депутати, сред които и на тези от ДОСТ. АБВ има 11 народни представители и засега е "за" вот на недоверие.Ако темата е цялостна политика и вотът е неуспешен, опозицията няма право да внася нов в рамките на следващите шест месеца.Другия вторник се очаква ръководствата на БСП и ДПС да обсъдят двете възможни теми на вота на недоверие и да излязат със становища. Дотогава трябва да бъде проведена и среща между БСП и АБВ. В събота Георги Първанов предложи вотът на недоверие да е в сектор "Сигурност" Днес стана ясно, че не е изключено вотът да бъде внесен в такива срокове, че да се дебатира и гласува в зала и след президентските избори. Това значи, че може да има преразпределение на гласовете "за" и "против".

fasttext_language: bg


title: Баш обирджии

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Комедия, Криминален, Екшън
САЩ / 2016 / 94 минути
Възрастова група: C - Не се препоръчва за деца под 12-годишна възраст
Сценарист: Крис Боумън, Дани Макбрайд, Кара Холдън, Джоди Хил
Режисьор: Джаред Хес
В ролите: Кен Марино, Лесли Джоунс, Кристен Уиг, Зак Галифанакис, Оуен Уилсън, Мери Елизабет Елис, Кейт Маккинън, Тейлър Крейг
В тази изключително забавна комедия Зак Галифианакис е Дейвид – шофьор на брониран камион, превозващ парите на една от големите американски банки.Неговото увлечение по колегата му Кели (Кристен Уиг, Шаферки) обаче е на път да му изиграе най-лошата шега в живота. Чаровната блондинка запознава Дейвид със Стийв (Оуен Уилсън), който подготвя най-големия удар в живота си.Но нито един от главните герои не блести с особени умствени заложби и сякаш всичко започва да се случва на късмет. А тримата се оказват с повече от $17 милиона в джобовете си. Ще успеят ли обаче да избягат в слънчево Мексико с плячката или некадърността им ще се окаже по-голяма?


description: От телефонен разговор на Би Ти Ви със сина на един от върнатите турски граждани си разбира, че баща му е поискал да бъде изправен пред съда у нас

title: Върнатите на Анкара турски граждани са искали съд у нас

maintext:
Скрийншот от предаването на Абдулах Бююк на турските власти през август т. г.
Илюстрация: Протестна мрежа ["Протестна мрежа"]
Поне един от седмината турски граждани, върнати в Турция, е искал или му е било обещано да бъде изправен пред български съд, но въпреки това е бил експулсиран без никаква съдебна процедура.
Това се разбра от телефонен разговор на репортера на Би Ти Ви Стоян Георгиев със сина на един от експулсираните турски гражданин, излъчено в сутрешния блок на телевизията.
"В петък вечерта в 7.30 ни изпрати съобщение, че е в България и че там ще се изправи пред съда"
- каза мъжът по телефона.
И продължи: "Обади се отново тази сутрин /вторник - бел. ред./ и каза: аз съм в Истанбул и ще ме съдят там. Бяхме шокирани. Оттогава не сме го чували и не знаем какво прави", разказа той.
Според говорещия мъж, който пожела анонимност и гласът му беше преправен, баща му вероятно се намира в полицейски участък и още не е изправен пред съдия и в Истанбул. "Не мога и да си представя, че баща ми е екстрадиран обратно в Турция, която вече е противозаконна държава, мислех, че България няма да приключи случая по този начин без съдебен процес", добави той. За експулсирането на седмината турски граждани - трима уволнени полицейски комисари, университетски доцент, гимназиален учител, журналист от закрития в. "Заман" и собственик на магазин - се разбра в понеделник от турската информационна агенция "Доган" и вестник "Хюриет", които съобщиха, че те са заподозрени за връзки с организацията ФЕТО на Фетфулах Гюлен, сочена от Ердоган за организатор на опита за преврат от 15 юли. Агенция "Доган" публикува и видео от задържането им на турска територия.- около тази теза се обединиха в студиото на Би Ти Ви журналиститеот българското издание на в. "Заман",и адвокатОбратното заяви на извънреден брифинг във вторник зам.-шефът на "Гранична полиция" Светослав Манолов - че те не са поискали закрила и адвокат. Той обясни, че те били открити в камион с турска регистрация на Дунавмост в опит да преминат в Румъния и били задържани за 24 часа с полицейска мярка. След изтичането ѝ спрямо тях е приложена принудителна административна мярка по Закона за чужденците за принудително извеждане от България. От думите му се разбра, че през 24-те часа на задържането им те не са поискали закрила и че са предадени в Турция по силата на споразумението за реадмисия. А запитан дали им е бил осигурен адвокат, Манолов каза: "всеизвестно е че не са поискали такъв", без да поясни как е всеизвестно нещо, за което до този момент не е давана официална информация. Принудитеното извеждане е извършено без да бъде информиран омбудсманът , каквото изискване има в чл. 44 от Закона за чужденците.В разговора в студиото Мехмед Юмер посочи, че имало данни за 20 "самоубийства" в затворите в Турция, освен информациите за изтезания и затваряне на жени сред мъже.Адвокат Хаджигенов определи ситуацията като "учебникарски пример за политическа репресия" и попита дали някой е чувал нещо за бизнесмена Абдуллах Бююк, който предадохме на Труция през август в нарушение на няколко закона и на решението на съда, който не позволи да бъде екстрадиран, и за което научихме пак от турските медии.Илхан Андай разказа, че България е посочена в турски правителствен доклад като една от страните, в които има активисти на ФЕТО, но страната ни е оценена високо по отношение на партньорството за екстрадиране. През следващите дни Турция ще даде списък със свързани с Гюлен лица в България, Румъния, Полша и Малайзия, съобщи той.Други двама души, за които не е станало публично изместно, свързани с предизвикалия политически скандали в Турция онлайн профил "Фуат Авни", са избягали в България след неуспешния опит за преврат, но нашите власти тихомълком са ги върнали на Анкара. Това съобщава в."Хюриет", цитиран на сайта на Би Ти Ви, като се позовава на бившия вътрешен министър на Турция Ефкан Ала, но не става ясно кога двамата са били предадени.Разкритието е дошло от изслушването на бившия министър пред парламентарна комисия, която разследвала метежа.Чрез профила "Фуат Авни" в мрежата "Туитър" били изнесени данни за корупция на най-високо ниво в Турция, това съобщава в. "Хюриет". Според управляващите в Анкара зад профила стояла група, която проучвала правителствени документи и дори подслушвала политици от партията на Ердоган.


description: В рубриката "Четиво" публикуваме откъс от "Ох...", роман на известния и противоречив съвременен френски автор Филип Джиан ("Нечистота", "37,2° сутринта", "Навън към себе си"). Книгата е филмирана от Пол Верховен под названието "Тя". Преводът е на Красимир Петров, издател е "Кол

title: Откъс от "Ох..." на Филип Джиан

maintext:
[Издателство]
В рубриката "Четиво" публикуваме откъс от "Ох...", роман на известния и противоречив съвременен френски автор Филип Джиан ("Нечистота",
"37,2° сутринта", "Навън към себе си"
). Книгата е филмирана от Пол Верховен под названието "Тя". Преводът е на Красимир Петров, издател е "Колибри".
ИЗГЛЕЖДА, СЪМ СИ ОДРАСКАЛА БУЗАТА. Челюстта ме боли. Докато падах, съм съборила ваза, спомням си, че чух как се разбива на пода, и се питам дали не съм се порязала на някое парче стъкло, нямам представа. Навън все още грее слънце. Времето е хубаво. Постепенно си поемам дъх. Чувствам как само след няколко минути ще ме стегне страхотна мигрена.
Преди два дни, докато поливах градината, вдигнах очи и видях в небето тревожно знамение. Беше облак с красноречива форма. Огледах се да видя дали то не се отнася за друг, но наоколо нямаше жива душа. До мен не достигаше никакъв звук, само аз поливах, не долавях нито глас, нито вик, нито полъх на вятъра, нито дори бръмченето на мотор, а обикновено откъм съседите се чува я косачка, я въздушна метла за падналите листа.
Общо взето, имам усет за въздействията на външния свят. Мога да прекарам дни наред затворена, без да ми стъпи кракът навън, само защото съм открила тревожно предзнаменование в полета на птица – особено ако е съпроводен с пронизителен крясък или грак – или ако вечер слънчев лъч пробие листака и блесне в лицето ми, или пък ако се наведа да дам някоя пара на седнал на тротоара мъж, а той ненадейно ме сграбчи за ръката и започне да крещи:
Бях шестнайсетгодишна, когато след запой по време на празниците в Байон изпуснах самолета и тъкмо този самолет се разби. Това ме накара да се замисля. Реших занапред да вземам предпазни мерки, за да спася живота си. Приех, че някои неща наистина съществуват, без да обръщам внимание на онези, които им се присмиваха. Нека се смеят. Не зная защо, но винаги съм приемала знаците в небето за най-точни и достоверни, така че облак с формата на Х – достатъчно странен, за да привлече вниманието ми – непременно би ме накарал да бъда нащрек. Не знам как така съм се разсеяла. Какво е приспало моята бдителност? Може би отчасти, ако не и изцяло заради Марти. Толкова ме е срам. Сега така ме е яд. Яд ме е на самата мен. На входната врата има верига. Как можах да забравя, че на проклетата врата има верига? Ставам и отивам да я поставя. Захапвам долната си устна и за минута стоя неподвижна. С изключение на строшената ваза, всичко е на мястото си. Качвам се горе, за да се преоблека. Венсан ще идва на вечеря с приятелката си, а аз още нищо не съм приготвила.
Младата жена е бременна, но не от него. По този въпрос вече пазя мълчание. Нищо няма да постигна. Нямам повече сили да се боря с него. Нито пък желание. Когато си дадох сметка колко много прилича на баща си, направо щях да се побъркам. Името ѝ е Жози. Търси да наеме апартамент за себе си и за Венсан, а също и за бебето, което трябва да се роди. Когато споменахме пред Ришар какви са наемите в столицата, той се престори, че му прилошава. По навик започна да се разхожда напред-назад и да мърмори под носа си. Виждам колко е остарял и помрачнял за двайсет години. "Какво? На година или на месец?", запита накрая, настръхнал, той. Не бил сигурен, че ще намери толкова пари. Подразбира се аз да разполагам със солидни и постоянни доходи. Естествено.
– Нали искаше да имаш син? – казвам му. – Забрави ли?
Напуснах го, защото беше станал непоносим, а сега е по-непоносим от всякога. Карам го да пропуши отново и дори да възобнови сутрешния си крос, за да се отърве от навъсената подозрителност, която повечето време го владее.
– Прощавай, но можеш да вървиш на майната си – отвръща ми той. – Така или иначе, в момента съм закъсал с парите.
Нали уж си беше намерил работа?
– Не зная. Поговорете двамата.
И с него вече нямам желание да се боря. Прекарах повече от двайсет години от моя живот с този човек и понякога се питам как съм намерила сили за това.
Напълвам ваната. Бузата ми е зачервена и дори жълтеникава, с цвят на глина, а в ъгълчето на устните ми има капчица кръв. Здравата съм се разрошила – цели кичури са се измъкнали от шнолата. Сипвам солите във водата. Същинска лудост, защо то минава пет следобед, а аз не познавам добре това момиче Жози. Не зная какво да мисля за нея. Инак денят е толкова светъл и прекрасен, тъй далеч от всякаква сянка на заплаха. Трудно ми е да повярвам, че подобно нещо ми се е стоварило на главата от ослепително синьото небе, в толкова хубаво време.
Банята е обляна от слънцето, дочувам далечните подвиквания на децата, които играят навън, хоризонтът е безметежен, пеят птички, скачат катерички
Чувствам се чудесно. Ваната ми действа благотворно. Притварям очи. Минава известно време и без да твърдя, че всичко е отминало, все пак окончателно идвам на себе си. Мигрената ми се разминава. Обаждам се да поръчам за вечеря суши.
Преживяла съм доста неприятни моменти с мъже, които сама съм избрала.
Събирам едрите парчета от вазата и минавам с прахосмукачката там, където бях паднала – от мисълта, че само преди няколко часа съм лежала на това място, сърцето ми се разтуптява и настроението ми отново се разваля. Тъкмо се каня да си налея една чашка, когато получавам съобщение от майка ми Ирен. Тя е на седемдесет и пет години и от месец нито съм се виждала, нито съм се чувала с нея. Твърди, че ме сънувала, че съм я викала на помощ, при положение че и през ум не ми е минавало да ѝ се обадя. Венсан, изглежда, не хваща вяра на моя разказ. "Велосипедът ти е в чудесно състояние – заявява ми той. – Наистина е доста странно." Гледам го известно време, после свивам рамене. Жози се изчервява от смущение. Венсан преди малко я хвана за китката и я накара да престане да си взема фъстъци. Наддала е най-малко двайсет килограма. Никак не си подхождат с Венсан. Ришар, който изобщо не е в течение, ме увери, че момичета като нея често ги бивало в леглото – какво означава да я бива в леглото? В момента тя търси тристаен апартамент с площ поне сто квадратни метра в квартала, който си е харесала, но наемът на подобно жилище там е най-малко три хиляди евро. "Кандидатствах за работа в "Макдоналдс" – съобщава ми той. – Да видим какво ще излезе." Насърчавам го в това отношение, а защо не и за нещо по-престижно? За издръжката на бременна жена са нужни пари. "Имай го предвид" – напомних му, преди още да ме е запознал с нея. "Не съм искал мнението ти – озъби ми се той. – Твоето мнение изобщо не ме интересува."
Така се държи с мен, откакто напуснах баща му. Ришар е чудесен актьор. А Венсан е най-добрата му публика. На ставане от масата той отново ме изглежда с подозрение: "Какво ти става? Какво не е наред?". Същата мисъл не ме е напуснала по време на вечерята. През цялото време се питам дали съм била избрана случайно, или ме преследва някой, когото познавам. Историите им за наеми, за детска стая изобщо не ме интересуват, но все пак се възхищавам на начина, по който се опитват да превърнат техния проблем в мой проблем. Взирам се в него и се опитвам да си представя изражението му, ако му опиша какво ме сполетя този следобед. Ала подобно нещо е извън възможностите ми. Изобщо не мога да предвидя реакциите на моя син.
– Да не си се била?
– Венсан, какви ги говориш? – прихвам. – Аз да се бия?!
– Да не си се счепкала с някого?
– Я престани, не говори глупости. Нямам навик да "се счепквам" с когото и да било. Ставам и отивам при Жози на верандата. Вечерта е хубава и макар да е хладно, тя си вее с ръка. Последните седмици са най-тежки. За нищо на света не бих минала отново през подобно изпитание. Съгласих се да ми срежат корема, за да сложа край на мъчението. Венсан е в течение. Никога не съм се опитвала да разкрасявам този епизод. Държах той да знае това. И никога да не го забравя. Навремето майка ми описа по същия начин моето раждане и все пак оцелях.
Двете с Жози се взираме в осеяното със звезди черно небе. Поглеждам я крадешком. Били сме заедно не повече от пет-шест пъти и почти нищо не знам за нея. Не мога да кажа, че ми е антипатична. Като познавам моя син, направо я съжалявам, но от друга страна, тя притежава някаква хладна упоритост и смятам, че стига да иска, ще успее да се справи. Усещам нейната твърдост и скритата у нея сила.
– Значи, през декември – казвам ѝ аз. – Наближава.
– Той е прав – отвръща ми. – Наистина не сте на себе си.
– Нищо подобно – възразявам. – Наред съм. Той просто не ме познава.
Изпращам ги и затварям след тях. Обикалям долния етаж със сатър в ръка, за да проверя вратите и прозорците. После се заключвам в спалнята. Започва да се зазорява, а аз не съм мигнала. Утрото е синьо, разкошно. Отивам да се видя с мама. Във всекидневната заварвам атлетичен младеж, но инак съвсем обикновен на вид.
Питам се дали моят нападател от предишната ве чер е изглеждал така – помня единствено качулката на главата с дупки за очите и дори не бих могла да кажа каква беше на цвят – синя или червена. Дали прилича на този самодоволен тип, който успява да ми намигне, докато майка ми го изпраща.
Демоните, лицата на демоните Ала стига да ги заплаша, че ще ги убия, те ми се подчиняват!! Човекът си дереше гърлото, повтаряше до побъркване тези думи, с облещени очи, като продължаваше да ме държи. През онзи ден върнах билета за влака, дори забравих къде трябваше да пътувам, пък и вече не ме интересуваше, защото нямах никакво намерение да се самоубивам или да се преструвам, че не разбирам смисъла на отправените ми послания и знаци.


title: Две компании получиха сертификати за първокласни инвеститори

maintext:
Министърът на икономиката Божидар Лукарски връчи документите на официална церемония във ведомството.
Фотограф: Юлия Лазарова
Две компании получиха сертификати клас А за първокласни инвеститори днес. Министърът на икономиката Божидар Лукарски връчи документите на официална церемония.
Производителят на седалки за тоалетни чинии "Хамбергер България" ЕООД в Севлиево ще разкрие нови продуктови линии и ще изгради логистичен център.
При идването си в България германската компания е започнала с 32-ма работници, а днес
във фирмата работят около 40000 човека и инвестициите възлизат на над 80 млн. лв. Сертифицираният проект е за близо 30 млн. лв. и 164 работни места.
Сертификат за клас А получи и проектът на "Кока-Кола Хеленик Бизнес Сървисиз Организейшън" за разширяването на дейността на българския център за споделени услуги, който централизирано предоставя дейности в областта на финансите и човешките ресурси на предприятията в групата на "Кока-Кола ХБК".
Стойността на проекта е близо 1.1 млн. лв. и предвижда откриването на 164 нови работни места за висококвалифицирани специалисти. През 2016 г, "Кока-Кола ХБК България" инвестира над 12 млн. лв. в производствените си центрове в Банкя и Костинброд.
От началото на годината до момента са сертифицирани 12 проекта на обща стойност близо 245 млн. лв., което е с почти 115 млн. лв. повече от същия период на 2015 г., изтъкна министър Божидар Лукарски. Очаква се разкриването на 3400 работни места. Той посочи, че през 2015 г. преките чуждестранни инвестиции в страната възлизат на 1.692 млрд. евро, което е най-високата им стойност след началото на кризата през 2009 г.
Сертификатите дават право на компаниите - инвеститори да ползват
редица насърчителни мерки по Закона за насърчаване на инвестициите, сред които индивидуално административно обслужване при съкратени срокове и финансова подкрепа за обучение за придобиване на професионална квалификация на новоназначените.


description: Ежедневната порция записи с разговори между бившия председател на СГС Владимира Янева и Румяна Ченалова вече е тук. От нея се разбира, че Мондешки предполага, че министърът на правосъдието (по това време Христо Иванов) трябва да яде бой. След това той предлага и "Галя" - членът на Висшия съдебен съвет Галя Георгиева, да яде бой.

title: Из "Яневагейт": Кой трябва да яде бой

maintext:
Мондешки - един от тримата участници в разговорите, предлага бой да яде бившият правосъден министър Христо Иванов
Фотограф: Надежда Чипева
Мондешки: Значи, в момента пусне ли се сигнал по някое дело, министърът веднага я приключва.
Ченалова: Брее, то тоя май ше яде дърво.
Мондешки: То пък що не яде бой той?
Ченалова: Много пречи нещо.
Мондешки: Галя, Галя, Галя е за бой.
Янева: Не, няма да я пипаш Галя, разбрали сме се.
Ченалова: Ся като изпраска един гнусен доклад, ще видиш. Знайш колко еее долна.
Мондешки: Ква ни е гаранцията, че няма да изпраска един гнусен доклад срещу тебе?
: Сто процента ще го изпраска. Мое си абсолютно сигурен в тва.
Янева: Е, то на умряло куче нож да вадиш...
Мондешки: А дали не е знаела във времето, че така ще се развият нещата?
Янева: Е, сигурно.
Мондешки: Тя в момента спря ли да идва? Кога спря да идва?
Янева: Спря да идва, да. Ми преди два дена някъде.
Ежедневната порция записи с разговори между бившия председател на Софийския градски съд Владимира Янева, нейната колежка Румяна Ченалова и Момчил Мондешки разкрива кой според участниците е "долен" и кой трябва да "яде бой". Мондешки "предлага" бой да ядат тогавашният правосъден министър Христо Иванов и членът на Висшия съдебен съвет (ВСС) Галя Георгиева.Владимира Янева обаче му обяснява, че се е разбрала и тя - Галя, няма да бъде пипана. В неделя пред Би Ай Ти Румяна Ченалова заяви, че самият Мондешки, когото ВСС така и не откри и не разпита, твърдял, че работи с депутата от ДПС Делян Пеевски.Новата порция записи е разпространена от сайта "Биволъ", които обявяват DMS кампания за набиране на средства за популяризирането на скандала във фейсбук заради мълчанието на основните медии по темата.При представянето на доклада от проверката тя обяви, че има един кашон с материали, които могат да бъдат озаглавени "недобри практики". Въпреки това докладът не посочваше конкретен виновник за лошото състояние на най-големия окръжен съд. Впоследствие Георгиева беше едно от "остриетата" на мнозинството във Висшия съдебен съвет срещу това да се проверят записите "Яневагейт". Последно тя се изказа във вторник на заседанието на съдийската колегия, като заяви, че не е етично съдиите да проверяват работата на прокуратурата. Повод за коментара беше предложението на Калин Калпакчиев да се пита главният прокурор Сотир Цацаров какво се случва с разследването за записите, което беше спряно през лятото.Ченалова


description: Фестивал "Зелени дни" се провежда в Градската градина на София. Представени са екологични продукти и инициативи за опазване на природата.

title: Зелени дни

maintext: В "Новини от вас" публикуваме ваши сигнали в снимки и видео. Изпратете ни новина и вашия коментар. Благодарим!


title: Ще има увеличение на заплатите в здравеопазването въпреки несъгласието на работодателите, увери Москов

maintext:
Фотограф: Цветелина Белутова
Писмото до министър Петър Москов и министър Зорница Русинова на представителни на национално ниво организации на работодателите в България:
Национално представителните работодателски организации (НПРО) с изненада установихме, че на интернет страницата на Министерството на здравеопазването на 10.10.2016 г. е поставен т. нар. "Колективен трудов договор" в отрасъл "Здравеопазване". В тази връзка изразяваме следната обща позиция:
1. В Кодекса на труда, чл. 36, ал. 8 изрично е упоменато, че представителни са всички поделения на организация, призната за представителна на национално равнище;
2. Нашите представителни организации не са подписали посочения документ и поради това няма как да се считат за правно обвързани от съдържанието му;
3. Подписалият от страна на Национална асоциация на работодателите от здравеопазването в Република България не представлява организацията и не е упълномощаван за това.
4. Подписалият от страна на Национална браншова стопанска камара на търговците-дистрибутори на едро на лекарствени продукти, медико-санитарни и билкови препарати оттегли своя подпис поради наличие в посочения КТД на разпоредби, несъвместими с изразените позиции на национално представителните работодателски организации по отношение определяне на минимална работна заплата и минимални осигурителни прагове.
5. На посочените основания и като се съобразяваме изцяло с вижданията на представителните за отрасъла организации – наши членове, а именно:
АИКБ - Национално сдружение на частните болници;
Сдружение на българските зъболекари;
Асоциация по трудова медицина;
БСК - Сдружение на общинските болници в България;
КРИБ - Българска болнична асоциация;
Сдружение на службите по трудова медицина в България;
Национално сдружение на областните многопрофилни болници за активно лечение
не можем да приемем т.нар. "Колективен трудов договор" в отрасъл "Здравеопазване" за ангажиращ и произвеждащ правни последици акт и ще се солидаризираме с позицията на нашите представителни структури за непризнаването му, а в случай на евентуално разпростиране по смисъла на чл. 51б от Кодекса на труда ще се възползваме от законовите възможности за оспорването му пред компетентния съд.
Увеличение на заплатите в сферата на здравеопазването ще има въпреки че работодателите не признаха колективния трудов договор, обявен от здравното министерство. Това увери министърът на здравеопазването Петър Москов в интервю по Би Ти Ви тази сутрин. Той посочи, че възнагражденията в спешната помощ ще се вдигнат през следващата година с не по-малко от 10%, но не уточни за останалите специалисти в здравната система, за които ведомството обяви увеличения на минималните осигурителни прагове с между 15 и 30%.Веднага след като пресцентърът на здравното министерство обяви на 10 октомври новият колективен трудов договор в здравеопазването , Национално представителните работодателски организации възразиха срещу документа и го обявиха за невалиден."Неподписването в този момент на част от работодателските организации не е било и не е свързано с неприемане на параметрите на конкретно това браншово споразумение. Има генерален спор между асоцииациите на работодателите, синдикатите и държавата като арбитър относно минималните осигурителни прагове - нищо общо с това, че възнагражденията в здравеопазването трябва да претърпят изменения, там където е нужно", отговори Москов."И за да кажа какво е предприела държавата в изпълнение на това споразумение, в бюджета на Министерството на здравеопазването - мога да кажа единствено и само конкретна цифра за възнагражденията в спешната помощ - са планирани увеличения с не по-малко от 10%. Това мога да гарантирам.", каза министърът."Запазваме по линия на финансиране на Министерството на здравеопазването възнаграждението от 1500 лв. за лекар в спешно и за сестра - 900 лева, и гарантираме увеличение на възнаграждението на работещите в националните хемотрансфузионни центрове и в държавните психитатрични болници", допълни той. До понеделник ще се прецени как министерството вътрешно може да компенсира разходите си, за да се гарантира увеличението.За бюджета за догодина Петър Москов изтъкна, че парите в здравната каса ще са с 247 млн. лева повече в сравнение с 2016 г., като по думите му са планирани значителни увеличения по перата за личните лекари и за специалистите в доболничната помощ. Той се похвали, че през тази година касата и държавата "ликвидираха недостига на направления в остри случаи в доболничната помощ. Това е постижение".


description: Ераносян ще поеме поста след мача с ЦСКА в събота.

title: Едуард Ераносян е новият треньор на "Локомотив" (Пловдив)

maintext:
Ераносян беше без отбор, откакто напусна "Лудогорец" през ноември 2015 г.
[LAP.bg]
съобщи клубът на официалния си сайт.
Едуард Ераносян е новият старши треньор на "Локомотив" (Пловдив),55-годишният специалист, който през 2004 г. изведе "железничарите" до първата им и единствена шампионска титла, ще поеме поста в понеделник.Ераносян ще замени на поста Илиан Илиев, който напусна "Локомотив" заради намеса на клубното ръководство в работата му.В предстоящия мач с ЦСКА в събота "железничарите" отново ще бъдат водени от Христо Колев, който почти сигурно ще остане в щаба на новия треньор. Очаква се местата си в треньорския екип да запазят и другите двама помощници - Александър Тунчев и кондиционният специалист Михайло Шекеровски.Ераносян е юноша на "Локомотив" и прекарва в отбора по-голямата част от професионалната си кариера. Той ще бъде старши треньор на "железничарите" за трети път след периодите 2000-2001 г. и 2003-2005 г.За последно пловдивчанинът беше начело на "Лудогорец" през миналата есен, когато замени португалеца Бруно Рибейро. Той обаче се задържа само три месец при разградчани, преди в тима да се завърне Георги Дерменджиев.Ераносян поема "Локомотив" на деветото място в Първа лига с 13 точки от 11 кръга. Пловдивчани продължават и участието си за Купата на България, където им предстои четвъртфинал.


title: ЦСКА се справи с "паркирания автобус" на "Монтана" и взе първа победа като гост

maintext:
[LAP.bg]
ЦСКА постигна първата си победа като гост в Първа лига. С два гола на Милчо Ангелов червените спечелиха с 2:0 срещу "Монтана" в Ловеч.Воденият от Едуард Йорданеску отбор имаше превъзходство, но трябваше да чака до второто полувреме, за да поведе. До първия гол домакините бяха отлично подредени и се защитаваха с девет-десет души, като чакаха възможности за бързи атаки.С трите точки ЦСКА събра 21 и е трети. Червените са на една от "Лудогорец", който обаче е с два мача по-малко, и на три от водача "Левски", който в събота приема "Берое". "Монтана" остава последен с пет точки.През цялото първо полувреме ЦСКА полагаше усилия да вкара, но не успяваше да се справи със сгъстената защита на съперника. Червените, от чийто състав отсъстваха няколко основни играчи, пробваха да вкарат след центрирания и няколко далечни удара, но без успех.При контра атака в 22-ата минута Шоко подаде към Даниел Генов, който от добра позиция стреля над вратата. До почивката ЦСКА вкара два гола, но след засади и те правилно не бяха зачетени.Йорданеску направи промяна на почивката, като пусна Ангелов вместо Петрус Бумал. Ходът му се оказа печеливш и девет минути след подновяването на играта ЦСКА поведе. Гостите направиха хубава атака с няколко бързи подавания. Александър Георгиев центрира отляво и Ангелов засече с глава за 1:0.Голът промени поведението на "Монтана" и домакините започнаха да играят по-открито, а това създаде условия за по-добри атаки на ЦСКА. Домакините притесниха съперника си, като Генов два пъти стреля опасно.В 70-ата минута след силен удар на друга резерва на ЦСКА - Кристиян Малинов, топката мина покрай гредата. Три по-късно Полюткин не улучи добре топката и тя излезе в аут.Червените удвоиха в 80-ата, когато Антон Недялков подаде отляво и Ангелов с крак засече във вратата на Христо Иванов. В последните секунди Руи Педро пропусна отлична възможност да вкара трети гол за ЦСКА.


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня - 16 октомври 2016 г.

maintext: 1/14 снимки в галерията Момент от състезанието за жени в световното първенство по колоездене в Доха, Катар.


title: БФС отстрани двама играчи от младежкия национален отбор

maintext:
Селекционерът Здравков ще има още по-малко варианти в предстоящия мач с Румъния
[LAP.bg]
Българският футболен съюз обяви, че и отстранил двама играчи от младежкия национален отбор.Христо Попадийн и Радослав Цонев са нарушили спортния режим, заради което треньорското ръководство е взело решение да ги освободи.Това се случило след загубата в квалификацията за Евро 2017 срещу Дания. Двамата футболисти са нарушили правилата, като са напуснали комплекса, в който отборът е на лагер след поиражението от скандинавците.Селекционерът Антони Здравков няма да има време да повика някого на тяхно място и така опциите в измъчвания от контузии тим ще намалеят още повече.


title: Повече пари за лечение и лекарства предлага здравната каса за 2017 г., увери Ваньо Шарков

maintext:
Здравният министър Петър Москов и заместникът му Ваньо Шарков.
Фотограф: Цветелина Белутова
През 2017 г. са увеличени парите за всички форми на лечение и за лекарства. Това обяви пред БНТ Ваньо Шарков, който в четвъртък оглави Надзорния съвет на Националната здравно-осигурителна каса на мястото на заместник-финансовия министър Кирил Ананиев.Причина за рокадата стана нежеланието на Ананиев да подкрепи предложените от министъра на здравеопазването Петър Москов корекции в бюджета на касата за догодина. Те предвиждат 37 млн. лева повече за извънболничната помощ, което обаче се предлага да е за сметка на разходите за болници и лекарства. В крайна сметка корекциите са нанесени днес, съобщава "Медиапул", малко преди заседанието на Тристранката , на която бе обсъден проектобюджетът.Ваньо Шарков тази вечер отхвърли това и обясни, че на практика по всички пера за следващата година се предвижда сериозно увеличение на парите.По думите му парите за първична помощ се вдигат с 20 млн. лв., тези за специализирана извънболнична помощ – с 10 млн. лв., за изследвания са с малко над 7 млн. лв. повече, за лекарството при домашно лечение – с 32 млн. лв. и допълнително 15 млн. лв. за лекарствата на онкоболните.Така в проектобюджета за догодина са заложени 247 млн. лв. повече в сравнение с тази година. "Хората да нямат притеснения", призова Шарков, който е и заместник-министър на здравеопазването.


title: Жозе Моуриньо посъветвал Уейн Рууни да си търси нов отбор

maintext:
Рууни вече загуби титулярното си място както в клуба, така и в националния отбор на Англия
Мениджърът на "Манчестър юнайтед" Жозе Моуриньо е посъветвал Уейн Рууни да си намери нов отбор.Португалецът е уведомил нападателя, че не може да му гарантира място в стартовия състав и постоянна игрова практика, твърди Sun.Рууни не бе включен в състава за гостуването на "Челси" през уикенда (0:4), а като официална причина за отсъствието на футболиста бе посочена мускулна травма.Договорът на английския национал с клуба изтича през лятото на 2019 година, но той вече окончателно загуби титулярното си място.Преди няколко дни Рууни сподели, че не е свикнал да стои на пейката, но все още смята, че има какво да даде на любимия си отбор. Самият Моуриньо пък заяви пред журналисти, че няма намерение да продава нападателя заради легендарния му статут на "Олд трафорд".


title: Агенцията по храните изтегля яйца от Полша, заразени със салмонела

maintext:
[БАБХ]
Българска агенция по безопасност на храните (БАБХ) изтегля от търговската мрежа кокоши яйца с произход Полша, за които има съмнение, че са заразени със салмонела, съобщиха от пресцентъра на агенцията.Мярката е наложена след получена нотификация чрез Система за бързо предупреждение за опасни храни и фуражи (RASFF), за кокоши яйца с произход Полша, разпространени на пазара на ЕС. Част от продукцията е доставена и в България.БАБХ приканва потребителите, закупили яйца с печат 3PL30221304 и печат 3PL30221321 (номерата на фермите) да не ги консумират. Те могат да ги върнат в търговския обект, от който са ги закупили. Върху опаковката на яйцата е маркиран и номера на пакетиращия център - PL 30225901 WE.


title: Мъри продължава преследването на Джокович след тежка битка със Симон

maintext:
Мъри се класира за 1/4-финалите във Виена след обрат срещу Симон
The match stats. Check out the UEs & winners. pic.twitter.com/rjXw5sZGrQ — TennisTV (@TennisTV) October 27, 2016
Световният номер 2 Анди Мъри се класира за третия кръг на турнира във Виена след труден обрат срещу французина Жил Симон. Шотландецът се наложи с 4:6, 6:2, 6:2 след много здрава и изтощителна битка, продължила 2 часа и 42 минути.Успехът запазва надеждите на двукратния олимпийски шампион да измести Новак Джокович от първото място в световната ранглиста и да завърши сезона на върха.Двубоят между Мъри и Симон премина през 24 възможности за пробив и общо 113 непредизвикани грешки. Въпреки че френският тенисист взе само четири гейма във втория и третия сет, британецът трябваше да положи огромни усилия, за да ги спечели.Двамата размениха по един пробив още в първите два гейма на мача. Симон успя да спечели и второто подаване на Мъри и поведе с 3:1. При 5:3 французинът сервираше за сета, но допусна връщане на пробива. Мъри обаче отново се пропука на свой сервис, което сложи край на първата част.В началото на втория сет шотландецът спаси шест възможности за пробив, за да изравни за 1:1. Веднага след това световният номер 2 проби, но пък не успя да затвърди предимството си. Симон веднага върна пробива и стигна до 2:2.Олимпийският шампион обаче стабилизира играта си, намали грешки и започна да сервира по-добре. До края на сета той не даде нито гейм на съперника, въпреки че шансове пред французина на липсваха.Решаващият трети сет се разви по идентичен начин. Мъри проби за 2:1, а Симон веднага върна пробива, но това се оказа и последният гейм за французина в този мач.В четвъртфиналите Мъри ще се изправи срещу американеца Джон Иснър, който също премина през много тежък мач с Фелисиано Лопес от Испания - 7:6 (1), 3:6, 7:6 (2).За финалната осмица се класираха още Виктор Троицки, Жо-Вилфред Цонга, Алберт Рамос, Иво Карлович и Карен Хачнов. Последният четвъртфиналист ще бъде определен от мача между Давид Ферер и Жоао Соуза.


title: Видео: Другите новини

maintext:
Ето темите във вечерната емисия:
Шарън Стоун и Еминем с позиция в предизборната битка
Майкъл Мур пуска документален филм за Тръмп
Pokémon Go актуализира програмата заради шофьорите ловци
"Скиапарели" все още мълчи
"Джуно" превключи на безопасен режим
"Шака зулу оркестра" излиза на сцената на зала "България"
Националният защитник затрупан от жалби срещу "Топлофикация" и банките
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".


title: В елховското село Бояново се състоя протест срещу мигрантски лагер

maintext:
Снимката е архивна
Фотограф: Георги Кожухаров
В елховското село Бояново се състоя митинг-протест срещу настаняването на мигранти в бивше военно поделение край селото.В протеста са участвали около 500 жители на Бояново и хора от различни селища в страната,съобщи БТА. Те се обявяват срещу изграждането на мигрантски лагер в непосредствена близост до селото. БНР информира, че протестиращите са затворили временно за преминаване пътя между Ямбол и село Окоп.Вчера министърът на вътрешните работи Румяна Бъчварова се е срещнала с областния управител на Ямбол Димитър Иванов и с кмета на Бояново Кръстьо Драганов. Тя ги е уверила, че в поделението ще бъдат разположени 52 фургона с по шестима обитатели, а лагерът ще бъде от затворен тип с полицейска охрана. Обещала е и съдействие за ремонт на инфраструктурата на селото, съобщи Драганов.От репортажа на БНР от протеста се разбира, че местните жители се безпокоят от това, че охраната на лагера няма да се справи, не вярват в ефективността на камерите и се страхуват, че броят на хората в лагера ще е в пъти по-голям от населението на селото.


description: Методиката е приета без дебати с 90 гласа "за", сред които 52 от ГЕРБ, 9 от ДПС, 5 от Реформаторския блок, 11 от Патриотичния фронт, 6 от БДЦ, 6 от АБВ и независимата Ана Баракова.

title: Как депутатите допуснаха противоконституционното отчитане на резултатите от президентските избори

maintext:
В гласуването са участвали само 92-а от 240 народни представители.
Фотограф: Георги Кожухаров
1. Александър Ненков (ГЕРБ) 2. Алтимир Адамов (ГЕРБ) 3. Ана Баракова (НЕЗ) 4. Анна Александрова (ГЕРБ) 5. Антони Тренчев (РБ) 6. Атанас Ташков (ГЕРБ) 7. Борис Ячев (ПФ) 8. Бюнемин Хасан (ДПС) 9. Валентин Николов (ГЕРБ) 10. Валентин Касабов (ПФ) 11. Валери Симеонов (ПФ) 12. Венка Стоянова (ГЕРБ) 13. Владимир Тошев (ГЕРБ) 14. Владислав Николов (ГЕРБ) 15. Галя Георгиева (ГЕРБ) 16. Георг Георгиев (ГЕРБ) 17. Георги Кючуков (АБВ) 18. Георги Недев (БДЦ) 19. Данаил Кирилов (ГЕРБ) 20. Даниела Дариткова (ГЕРБ) 21. Даниела Панайотова (ГЕРБ) 22. Десислава Атанасова (ГЕРБ) 23. Десислава Костадинова-Гушева (ГЕРБ) 24. Джейхан Ибрянов (ДПС) 25. Димитър Делчев (РБ) 26. Димитър Главчев (ГЕРБ) 27. Димитър Гечев (ГЕРБ) 27. Димитър Гечев (ГЕРБ) 28. Димитър Байрактаров (ПФ) 29. Димитър Танев (ГЕРБ) 30. Дончо Баксанов (ГЕРБ) 31. Евгени Стоев (ГЕРБ) 32. Евгения Алексиева (ГЕРБ) 33. Живко Мартинов (ГЕРБ) 34. Иван Станков (АБВ) 35. Иван Миховски (ГЕРБ) 36. Иван Пенков Иванов (АБВ) 37. Иван Славов Иванов (АБВ) 38. Иван Вълков (ГЕРБ) 39. Иван Чолаков (ГЕРБ) 40. Искрен Веселинов (ПФ) 41. Йордан Андонов (ГЕРБ) 42. Катя Попова (ГЕРБ) 43. Кирил Калфин (ГЕРБ) 44. Кирил Добрев Добрев (ГЕРБ) 45. Клавдия Григорова-Ганчева (ГЕРБ) 46. Красен Кръстев (ГЕРБ) 47. Красимир Богданов (ПФ) 48. Кънчо Филипов (БДЦ) 49. Лъчезар Иванов (ГЕРБ) 50. Лъчезар Никофоров (АБВ) 51. Мартин Иванов (БДЦ) 52. Методи Андреев (ГЕРБ) 53. Милен Михов (ПФ) 54. Михаил Тодоров (ГЕРБ) 55. Мустафа Ахмед (ДПС) 56. Найден Зеленогорски (РБ) 57. Нестимир Ананиев (РБ) 58. Невин Хасан (ДПС) 59. Нели Петрова (ГЕРБ) 60. Нено Влайков (ГЕРБ) 61. Петър Славов (РБ) 62. Петър Кадиев (АБВ) 63. Петър Иванов Петров (БДЦ) 64. Петър Беков (ГЕРБ) 65. Петър Христов Петров (ПФ) 66. Пламен Йорданов (ГЕРБ) 67. Пламен Манушев (ГЕРБ) 68. Пламен Танчев (ГЕРБ) 69. Полина Карастоянова (ПФ) 70. Ралица Тодорова (ГЕРБ) 71. Росен Петров (БДЦ) 72. Румен Иванов (ГЕРБ) 73. Руслан Тошев (ГЕРБ) 74. Рушен Риза (ДПС) 75. Салиха Емин (ДПС) 76. Светлана Ангелова (ГЕРБ) 77. Свилен Иванов (ГЕРБ) 78. Силвия Хубенова (ГЕРБ) 79. Станислав Иванов (ГЕРБ) 80. Стефан Кенов (БДЦ) 81. Стефан Дедев (ГЕРБ) 82. Стефани Михайлова (ГЕРБ) 83. Теодора Георгиева (ГЕРБ) 84. Ферихан Ахмедова (ДПС) 85. Христиан Митев (ПФ) 86. Христо Грудев (ГЕРБ) 87. Цвета Караянчева (ГЕРБ) 88. Четин Казак (ДПС) 89. Юлиан Ангелов (ПФ)
Гласове "Против" 90. Янко Янков (ДПС)
Гласове "Въздържал се" 1. Филип Попов (БСП)
Методиката за определяне на резултатите от изборите за президент и вицепрезидент, която не отчита гласовете "Не подкрепям никого", макар и те да са действителни, и така на практика противоречи на конституцията , е приета без дебати в парламента. "За" са гласували 90 народни представители - 52 от ГЕРБ, 9 от ДПС, 5 от Реформаторския блок, 11 от Патриотичния фронт, 6 от БДЦ, 6 от АБВ и независимата Ана Баракова. "Против" е бил само Филип Попов от "БСП Лява България", а колегата му Радослав Стойчев се е въздържал. Това показа проверка на "Дневник" в стенограмите от заседанията на Народното събрание, които са качени на официалния му сайт.В гласуването не са участвали 148 депутати, за които може да се допусне, че не са били в пленарната зала. Сред тях е и председателят на парламента Цецка Цачева, която сега е кандидат на ГЕРБ за президент. Претендентът за вицепрезидент на партията вицеадмирал Пламен Манушев обаче е гласувал "за".Промените в Изборния кодекс, с които у нас се въведе задължително гласуване, минаха на второ четене в парламента преди Великден, а заседанията продължаваха докъсно вечерта, за да бъдат приети текстовете. Методиката за определяне на резултатите от президентските избори, която противоречи на конституцията, тъй като не отчита определения за действителен и включен в избирателната активност вот "Не подкрепям никого", и може да бъде основание за обжалване на резултатите от изборите, е приета анблок с още три методики в 19:25 часа на 27 април т.г. (Велика сряда). В стенограмата от заседанието на парламента като автор на предложението е записан депутатът от Реформаторския блок Димитър Делчев, който е юрист по образование, но то е подкрепено от правната комисия.Докладчик в пленарната зала е зам.-шефът на правната комисия Десислава Атанасова (ГЕРБ), която изчита предложението на Делчев за създаване на нови параграфи 149, 149а, 149б и 149в и го предлага за гласуване с думите "Комисията подкрепя предложението". Всички тези параграфи предвиждат изборът "Не подкрепям никого" да не се зачита при определянето на резултатите на президентските и на кметските избори, както и при резултатите от гласуването за независими кандидати за представители в Европейския парламент и за независими кандидати за общински съветници. Иначе "Не подкрепям никого" се брои за избирателната активност.Правната комисия предлага на депутатите "анблок" с тези параграфи да се гласува още един текст, който засяга методиката за изчисляване на резултатите от изборите за общински съветници. Това предизвиква единственото изказване в пленарната зала - на Филип Попов от БСП, който иска отделно гласуване тази методика. В крайна сметка параграфите са приети анблок с участието на 92 народни представители, 90 от които са "за". Гласуването е 141-ото за деня."Дневник" попита Димитър Делчев защо е предложил такава методика за изчисляване на резултатите от изборите, но той обяви, че никога не е правил такова нещо, а вероятно докладът на правната комисия, в който неговото име е посочено като вносител, бил сгрешен, тъй като се изготвил "на тъмно". По думите му тогава на заседанията на ръководената от Данаил Кирилов (ГЕРБ) комисия царял пълен хаос, а схемата била като в песента на Криско "Ела и си вземи".Делчев обясни, че единственото му предложение по методиките за отчитане на резултатите от изборите е за парламентарните, където искал гласовете "Не подкрепям никого" да не се включват в избирателната активност, за да не се вдига изкуствено 4-процентовата бариера за влизане в Народното събрание, което е в ущърб на малките партии.Реформаторът не можа да обясни защо той и още четирима негови колеги са гласували за противоконституционната методика за определяне на резултатите от президентските избори. "За вас не е ли очевидно, че този текст си е прокаран от ГЕРБ и работи за ГЕРБ, а не - за Реформаторския блок", заяви той. И посъветва ЦИК да не прилага методиката, а само конституцията, според която за отчитане на резултатите от вота се броят всички действителни гласове, за каквито са определени и тези "Не подкрепям никого".1. Радослав Стойчев (БСП)


title: Борисов и коалиция се сдобриха, пада лимитът от 35 изборни секции за държави в ЕС (допълнена)

maintext:
Фотограф: Анелия Николова
Лимитът от 35 изборни секции в страните от ЕС ще отпадне, но ще остане в Турция и останалите държави извън съюза. За това се разбраха премиерът Бойко Борисов и представители на Реформаторския блок и Патриотичния фронт на среща в парламента.Смятаме, че правителството може да продължи полезната си дейност. Не виждам никакво основание за промяна в парламента и правителството, каза след срещата съпредседателят на Патриотичния фронт Валери Симеонов.Методиката за преброяване на гласовете от квадратчето "Гласувам срещу всички" няма да се използва за мажоритарни избори (президентски и кметски) и бариерата за парламентарни избори ще остане 4%, добави съпредседателят на Реформаторския блок Найден Зеленогорски. Това означава, че гласовете "Гласувам срещу всички" ще продължат да се броят за валидни на президентски и избори за кмет, но на парламентарни избори няма да вдигат бариерата за влизане в парламента.Борисов добави, че поправките в Изборния кодекс ще бъдат подкрепени от ГЕРБ в парламента заради стабилността на коалицията и това, което трите партии са направили заедно за последните две години. 35 секции извън ЕС са най-либералното нещо, заключи премиерът. Той добави, че ГЕРБ е подкрепила включването на квадратчето "Не подкрепям никого" в Изборния кодекс заради стабилността на коалицията и че от партията му не са го направили с цел да си осигурят предимство на избори.Ако не се бяхме разбрали за Изборния кодекс, това означаваше, че вече нямаме коалиция и оттук нататък следват конституционни форми и решения на всяка една партия поотделно, каза още Бoрисов. "И на предишните консултации, в които участвахме казахме ясно и точно – това, което предложат ПФ и РБ ние ще го подкрепим, за да може да стане факт, защото и двете партии казаха: "Ако не се случи това, ние напускаме правителството". Ние всичките знаехме и знаем и сега при този парламент и при тези политически партии, колко трудно отново ще се намери консенсус да се намери правителство", каза той. "Нито става въпрос за преформатиране на правителство, нито каквото и да било", каза още Борисов. Той призова министрите да отидат да си вършат работата, а депутатите да подкрепят предложенията в парламента."Нито аз съм поставял условия, нито те на мене", добави за срещата с партньорите си премиерът Бойко Борисов.Здравният министър Петър Москов, който е член на ДСБ, въпреки, че Партията на Радан Кънев е в опозиция, каза след срещата, че какъвто и да било компромис в рамките на управляващото мнозинство и коалицията е приемлив. Според Москов ако президентът на България не бъде излъчен от подкрепящите правителството формации, той ще бъде човек, който казва, че трябва да бъде преразгледано членството на страната ни в НАТО и ЕС.


title: Висш румънски банкер отива на съд за корупция

maintext:
Бившият заместник-управител на румънската централна банка и бивш председател на Камарата на депутатите Богдан Олтяну
Фотограф: Stringer
Бившият заместник-управител на румънската централна банка и бивш председател на Камарата на депутатите Богдан Олтяну беше изпратен на съд по обвинение в търговия с влияние, съобщава в. "Ромъния либера", цитиран от БТА. Националната дирекция за борба с корупцията (DNA) твърди, че Олтяну е получил 1 млн. евро от бизнесмена Сорин Винту, докато е бил председател на долната камара на парламента през 2008 г.В замяна той е трябвало да убеди правителството да назначи бившия журналист Ливиу Михаю за управител на биосферния резерват по делтата на река Дунав. Олтяну, който сега е под домашен арест , бе първият задържан за корупция високопоставен банкер в страната.След обвиненията той подаде оставка от поста си на заместник-управител на Националната банка на Румъния. Олтяну бе председател на долната камара на парламента между 2006 г. и 2008 г., а през 2009 г. стана един от деветимата членове на борда на централната банка.


maintext:
Двубоят предложи много емоции на зрителите, но сините повече могат да съжаляват, че не стигнаха до успеха
[LAP.bg]
[LAP.bg]
[LAP.bg]
[LAP.bg]
[LAP.bg]
ЦСКА и "Левски" не излъчиха победител в дербито на 10-ия кръг на Първа лига, игран пред над 20 000 зрители на Националния стадион "Васил Левски".Двата тима завършиха 1:1, като сините поведоха с гол на Франсис Нар през първата част, а след почивката "армейците" изравниха с попадение от дузпа на влезлия като резерва Преслав Йорданов.След подялбата на точките тимът от "Герена" прекъсна серията си от седем поредни успеха в първенството, но остава лидер в подреждането с 24 точки. С 22 и мач по-малко е "Лудогорец", а ЦСКА е трети с 18 точки.Люпко Петрович заложи на обичайния си титулярен състав, докато Едуард Йорданеску изненада с пускането като титуляр на 18-годишния Александър Георгиев, който замести контузения Арсенио.Символичните домакини от ЦСКА започнаха по-силно мача и още в седмата минута Рубен Пинто бе близо до гол. Той стреля силно в горния ляв ъгъл на вратата от над 23 метра, но Боян Йоргачевич с брилянтна намеса с една ръка изби в корнер.Сините трудно успяваха да създадат нещо опасно в атака, но пък в задни позиции стояха много стабилно. Първата опасност за тях дойде в 33-ата минута, когато след центриране от фаул вратарят на червените Георги Китанов не успя да хване топката, но никой от "Левски" не успя да играе с нея преди да бъде изчистена.Минута по-късно играчите на Люпко Петрович дочакаха своя момент и се възползваха максимално от него. Рафаел Перес се намеси неубедително и топката попадна в Роман Прохазка. Той подаде към Бабатунде Адениджи отдясно на наказателното поле, а той не бе в засада, тъй като бе покрит от Станислав Манолев. Нападателят пусна наляво към Нар, който нямаше проблеми да се разпише на опразнената врата.След почивката Йорданеску пусна в игра Преслав Йорданов, който до скоро лекуваше контузия. Червените започнаха и втората част много устремено, което принуди "Левски" да накъсва играта с нарушения. Въпреки натиска си ЦСКА не успяваше да пробие защитата на сините, които продължаваха да играят много компактно и организирано в задни позиции."Армейците" имаха претенции за дузпа след игра с ръка на Веселин Минев, но съдията Ивайло Стоянов подмина ситуацията и дори показа жълт картон на Антон Недялков заради бурния му протест. Отговорът на Петрович бе включването в игра на Божидар Краев, който зае мястото на Мехди Бурабия.Това определено раздвижи играта на сините и те започнаха все повече да тормозят защитниците в червено. В 69-ата минута Георги Костадинов направи непростим пропуск, след като "Левски" организира перфектна контраатака при числено превъзходство в своя полза. Халфът се озова очи в очи с Китанов, но вместо да подаде на свободния Сашо Александров, прати топката право в тялото на стража на червените.Тоози пропуск се оказа решаващ, тъй като в 76-ата минута се стигна до дузпата на ЦСКА. Боян Йоргачевич, в опита си да спре набега на Йорданов отдясно във вратарското поле, го събори и съдията отсвири дузпа, която потърпевшият хладнокръвно реализира.


description: "Шейсет и четири минути с Ребека" е създаден през 1969 г. за общ проект между Бергман, Федерико Фелини и Акира Куросава.

title: Неизвестен досега сценарий на Ингмар Бергман ще бъде филмиран

maintext:
Фотограф: null
Неизвестен досега филмов сценарий на Ингмар Бергман, писан за общ проект с Федерико Фелини и Акира Куросава, ще бъде заснет от шведската режисьорка Сузане Олстен, съобщи местният в. Dagens Nyheter, цитиран от "Ройтерс"."Шейсет и четири минути с Ребека" е създаден през 1969 г., но до сътрудничество между тримата легендарни режисьори така и не се стига. Текстът потъва в големия архив на Бергман, дарен в началото на столетието на фондацията на негово име.Много от сценариите на шведския автор така и не заживяват на екрана, но "Шейсет и четири минути с Ребека" е новост дори за най-големите познавачи на творчеството му, поясняват от института "Бергман".Той ще се появи за пръв път под формата на радиопиеса на 6 ноември, преди да бъде филмиран. Кинопремиерата му е предвидена за 2018 г., когато се навършва век от рождението на Бергман. Режисьорът, повлиял поколение кинематографисти като "Диви ягоди" и "Фани и Александър", почина през 2007 г.


title: Прокуратурата поиска имунитета на Делян Добрев заради АЕЦ "Белене"

maintext:
Фотограф: Надежда Чипева
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Главният прокурор Сотир Цацаров внесе в Народното събрание искане за снемане имунитета на народния представител от ГЕРБ Делян Добрев, съобщи пресцентърът на държавното обвинение.Искането се основава на доказателствата, които е събрала Софийската градска прокуратура за извършено от Делян Добрев в качеството му на министър на икономиката, енергетиката и туризма, престъпление - умишлена безстопанственост. Според разследващите от това е настъпила щета за НЕК в размер на 4 561 697. 27 евро. Прокуратурата твърди още, че деянието е извършено умишлено, от него са последвали значителни щети, а случаят е особено тежък.Доказателствата сочели, че през 2004 г. НЕК провел процедура "Договаряне с обявление" по реда на Закона за обществените поръчки с предмет "Избор на Архитект-Инженер за изпълнение на дейностите по програмата за финансиране и строителство на АЕЦ "Белене". Бил избран изпълнител - "Парсънс Иендси Юръп Лимитед" (Парсънс), в резултат на което на 31 януари 2005 г. е бил сключен договор. Възложената с тази сделка работа била разделена на две фази. Първата - "Фаза на развитие и договаряне на проекта", която включвала избор на изпълнител (строител) на ядрена централа, подготовка и подписване на договор. Втората - "Фаза на изпълнение на проекта", която включвала проектиране, осигуряване на качеството и контрол на качеството, лицензиране, строителство, промени в проектирането, въвеждане в експлоатация и инженерингово подпомагане за АЕЦ "Белене".На 28 март 2012 г. Министерският съвет приел решение за прекратяване изграждането на Ядрена централа на площадка "Белене". На следващия ден това решение на кабинета е потвърдено от Народното събрание, съобщава прокуратурата.Въпреки решенията на правителството и парламента за прекратяване изграждането на АЕЦ "Белене", договорът между НЕК и "Парсънс Иендси Юръп Лимитед" не е бил прекратен. В следствие на което НЕК продължило плащанията по този договор, като сумата, заплатена след 28 март 2012 г. на Парсънс е в размер на 4 561 697. 27 евро.Министър Делян Добрев е знаел за това обстоятелство, който въпреки вменените му по закон права и задължения не е предприел каквито и да е действия за изпълнението на предложеното и гласувано лично и от него решение на Министерския съвет за прекратяване изграждането на Ядрена централа на площадка "Белене", твърди прокуратурата. Тя съобщава още, че е нямало каквито и да е разпоредителни действия, нито издадени писмени заповеди или указания към ръководните органи на "БЕХ" ЕАД, респективно към НЕК за дейности, които следва да се извършат за прекратяване на изграждането на АЕЦ, касаещи договора с Парсънс. Добрев не е взел отношение по тези въпроси въпреки и изпратеното му изрично писмо с меморандум от 26/19 юни 2012 г. от изпълнителния директор на НЕК, в който са развити въпросите за прекратяването на договора с Парсънс.Така, Делян Добрев, като министър на икономиката, енергетиката и туризма не е организирал и контролирал изпълнението на държавната политика в областта на енергетиката съобразно решенията на Министерския съвет и на Народното събрание, аргументира се държавното обвинение.Миналата седмица прокуратурата привлече като обвиняеми бившите главни изпълнителни директори в НЕК Любомир Велков и Мардик Папазян за сключена през 2007 г. неизгодна сделка за оборудване в АЕЦ "Белене" на стойност над 200 млн. евро. Заедно с тях обвиняем стана и Петър Димитров – бившият министър на икономиката и енергетиката през 2007 г., за това, че не е упражнил достатъчен контрол върху работата на бившите директори на НЕК Любомир Велков и Мардик Папазян. По-късно държавното обвинение се закани , че по случая ще има още обвиняеми като говорителят на главния прокурор Румяна Арнаудова отказа да спомене имена.Тъй като Добрев е народен представител към момента, депутатският му имунитет е законова пречка за наказателното му преследване. По тази причина главният прокурор, след предложение от страна на наблюдаващите случая с АЕЦ "Белене" обвинители, е сезирал Народното събрание за снемане на имунитета на Добрев.


description: На 7 октомври Димитър Методиев, Мая Пенчева и Иванка Димитрова, напуснали "Дом за деца от семеен тип" в столичния квартал "Люлин" и са в неизвестност.

title: Полицията в София издирва трима тийнейджъри, изчезнали от дом за сираци

maintext: Столичната полиция обяви за издирване две момичета - на 13 и 14 години; и момче на 13 години, които са в неизвестност от 7 октомври. Тогава Димитър Методиев, Мая Пенчева и Иванка Димитрова, напуснали "Дом за деца от семеен тип" в столичния квартал "Люлин"13-годишният Димитър Методиев е висок около 160 см, с къса черна коса. Бил е облечен с тъмно сини дънки,тъмно синьо яке и носи черна раница.Мая Валериева Пенчева (13 г.) е висока около 160 см , с дълга до раменете тъмно, кестенява коса, облечена е с бял клин.Иванка Зоркова Димитрова ( 14 г.) е висока около 160 см , с дълга кестенява коса до раменете. Била е облечена с черен клин, розов суичър и носи лилава раница.Умоляват се всички, които имат информация за децата, да се обадят на тел.112, 02/98 25 564 или в най-близкото районно управление на МВР.


description: "Сега съм в позиция, в която все още има много точки за разпределяне, така че ще дам всичко по силите си. Продължавам да вярвам, че всичко е възможно", каза Хамилтън преди старта в Тексас.

title: Хамилтън би приел "мъжки", ако загуби спора за титлата

maintext:
Англичанинът продължава да вярва, че може да спечели титлата, въпреки че изостава с 33 точки четири старта преди края
Световният шампион във Формула 1 Люис Хамилтън е готов да посрещне с достойнство действителността, ако не успее да защити титлата си. Думите му дойдоха преди Гран при на САЩ този уикенд.Англичанинът води спор за първото място със съотборника си в "Мерцедес" Нико Розберг. Германецът има 33 точки преднина четири кръга преди края."Ще опитам (да стана шампион) и ще го приема като мъж, ако Нико спечели", каза Хамилтън."Няма как винаги да печелиш. Вижте всички световни шампиони в миналото, които са печелили и са губили титли. Това е част от играта", заяви световният шампион."Сега съм в позиция, в която все още има много точки за разпределяне, така че ще дам всичко по силите си. Продължавам да вярвам, че всичко е възможно", допълни Хамилтън.По думите му каквото и да се случи, след края на сезона той ще насочи вниманието си към следващата година.


description: Тимът на Юрген Клоп победи "Уест бромич" събра 20 точки, колкото има и лидерът "Арсенал".

title: "Ливърпул" се изравни с "Арсенал" на върха във Висшата лига

maintext:
Коутиньо и Садио Мане изведоха "Ливърпул" до победата
Юрген Клоп продължава да движи "Ливърпул" напред
"Ливърпул" победи гостуващия "Уест бромич" с 2:1 и се придвижи до второто място във Висшата лига.Тимът на Юрген Клоп събра 20 точки, колкото има и лидерът "Арсенал", но с малко по-добра голова разлика - 19:9 срещу 20:11 за "мърсисайдци". С точка по-малко е "Манчестър сити", който може оглави класирането, ако в неделя победи "Саутхемптън" у дома."Ливърпул" изигра много силен мач и постигна пета победа в последните си шест мача. Домакините взеха два гола аванс през първото полувреме чрез Садио Мане и Фелипе Коутиньо, а през втората част също имаха доста възможности, но ги пропуснаха.Осем минути преди края на редовното време "Уест бромич" се върна в мача, възползвайки се от голямата слабост на съперника - центриранията от статични положения. В оставащото време обаче не се стигна до изненада на "Анфийлд"."Уест бромич" прекъсна серията си от четири поредни мача без загуба и заема десетото място с 11 точки."Ливърпул" откри резултата след прекрасна атака в 20-ата минута. Коутиньо пропусна топката в центъра и това позволи на трима играчи в червено да останат срещу трима бранители на "Уест бромич". Емре Джан напредна в половината на съперника и комбинира вляво с Роберто Фирмино. Бразилецът центрира перфкетно от фланга към далечната греда, където Мане отбеляза с премерен изстрел от воле.В 35-ата минута домакините стигнаха до второ попадение. Гостите играха неориентирано пред наказателното си поле, от което се възползва Мане. Той подаде вляво за Коутиньо, който с едно движение преодоля двама бранители на "Уест бромич" и след това насочи топката в близкия ъгъл - 2:0.До края на полувремето Натаниел Клайн пропусна хубава възможност за трети гол. В 57-ата минута вратарят на "Уест бромич" Бен Фостър направи прекрасно спасяване с една ръка след удар с глава на Деян Ловрен, а Крей Доусън също се намеси решително, за да блокира добавката на Фирмино.В 70-ата минута "Уест бромич" записа първия си изстрел в мача. Отправи го Насер Шадли, но много неточно. Това положение обаче вдъхна импулс в играта на гостите и те започнаха по-често да подлежат към вратата на Лорис Кариус.В 82-ата минута "дроздовете" успяха да се върнат в мача. Kрис Брънт центрира от корнер, а топката попадна в централният защитник Гарет Макоули, който отблизо разстреля Кариус.Две минути по-късно "Ливърпул" можеше да си върне аванса от два гола, но Фостър направи отлично спасяване след изстрел на Фирмино. В добавеното време Жоржиньо Вайналдум също беше близо до гол, но далечният му удар премина на сантиметри покрай гредата.


description: Прокуратура в Разград предаде на съд лекар за обсебване на лекарства от болница в града и за измама на пациенти.

maintext:
Фотограф: Надежда Чипева
Хирург, присвоявал лекарства и мамил пациенти, се изправя пред съда. Прокуратура в Разград внесе обвинителен акт срещу лекаря за обсебване на лекарства от болница в града и за измама на пациенти, съобщи пресцентърът на държавното обвинение.49-годишният хирург с инициали Бранимир М. от МБАЛ "Свети Иван Рилски" ще отговаря пред магистратите за противозаконно присвояване на лекарства - собственост на лечебното заведение, които той владее или пази. Освен това докторът става подсъдим и за измама, чрез възбуждане и поддържане на заблуждение у свои пациенти, което според разследващите е правил с цел да набави за себе си имотна облага.И двете деяния, за които ще застане пред съда подсъдимият лекар, са извършени неколкократно в определен период от време.От 11 февруари до 24 април 2014 г. като хирург Бранимир М. противозаконно е присвоил чужди движими вещи – 55 флакона лекарствен продукт "Таргоцид" от 400 млг на стойност 3203.40 лв., собственост на болницата, които владеел и пазел, съобщава държавното обвинение.За това престъпление предвиденото в закона наказание е затвор от една до шест години.Освен това от 24 февруари до 2 май 2014 г. в Разград с цел да набави за себе си имотна облага, подсъдимият е възбудил и поддържал заблуждение у близките на петима свои пациенти, че ще осигури допълнително ефикасни лекарства и медицински консумативи за лечението им, с което им причинил имотна вреда в размер общо на 5327 лв.За това престъпление предвиденото в закона наказание е отново затвор от една до шест години.Общо щетите от престъпленията, в които е обвинен подсъдимият хирург са в размер на 8530.40 лв. До момента те не са възстановени, информира прокуратурата.Подсъдимият д-р Бранимир М. е със забрана да напуска страната, а срещу него има и друго дело - за измама в съучастие.


description: Стотици привърженици на домакините започнаха да буйстват, което принуди на стадиона да влезе специален полицейски отряд за борба с безредиците.

title: Фенове на "Уест хем" ще получат доживотни забрани заради сблъсъци с полицията

maintext:
Сцените на стадиона в Лондон напомняха за случващото се в Англия през 70-те години
Chelsea fan has his head cut open 'after coin thrown by West Ham fans' https://t.co/A9tgO1j6I0 pic.twitter.com/AWOuimIYoS
— The Sun Football ⚽ (@TheSunFootball) October 27, 2016
'Like being back in the 1970s': Seven arrests as West Ham and Chelsea fan violence turns area into 'bomb site' https://t.co/uiRVYEHEDk pic.twitter.com/YiI8I1zEVw
— Mirror Football (@MirrorFootball) October 27, 2016
Сблъсъци между феновете на "Уест хем" и полицията помрачиха победата на "чуковете" с 2:1 над градския съперник "Челси" в двубоя от четвъртия кръг на Купата на лигата снощи.Стотици привърженици на домакините започнаха да буйстват, което принуди на стадиона да влезе специален полицейски отряд за борба с безредици.Тълпата започна да хвърля бутилки, седалки и монети по агитката на съперника, което доведе до арестите на седем души.Откакто в началото на сезона "Уест хем" се премести на Олимпийския стадион в английската столица, общо 23 фенове получиха забрани за посещение на мачовете на любимия си тим."Това поведение е неприемливо. Клубът е напълно против това и се бори срещу подобни неща", коментира мениджърът на тима Славен Билич.Преди градското дерби местните власти взеха специални мерки и бяха подготвени за нещо подобно. В часовете преди мача бе забранена и продажбата на алкохол около стадиона, което в Англия е рядко срещана практика.От ръководството на клуба обявиха, че всички, които са участвали в сблъсъците и могат да бъдат идентифицирани, ще получат доживотна забрана за посещение на мачовете на "чуковете".


description: За пръв път ГЕРБ изглеждат слаби и в позиция, на която следват БСП, сята лидерът на столетницата.

title: Цачева е слаб и най-удобният за БСП кандидат, смята Корнелия Нинова

maintext:
Корнелия Нинова
Фотограф: Анелия Николова
Лидерът на БСП Корнелия Нинова определи кандидат-президента на ГЕРБ Цецка Цачева като слаб, "послушен изпълнител" и най-удобния за БСП."За нас тази кандидатура е слаба и увеличава шанса на ген. Радев и на Илияна (Йотова – бел.ред.)", заяви Нинова в сутрешния блок на Нова ТВ. По думите й с издигането на Цачева"става все по-видима възможността за промяна – на президентската институция, на статуквото"."От 6-7 години активно работя в парламента и наблюдавам ГЕРБ. Струва ми се, че за пръв път ГЕРБ изглеждат слаби и в позиция, на която следват БСП", смята Нинова. Тя изтъкна, че в момента парламентът е с изключително нисък рейтинг – 8% по данни на "Алфа Рисърч", а Цачева като негов председател олицетворява институцията. Даде пример и с вчерашното обявяване на кандидатурата й, когато премиерът Бойко Борисов изведе на сцената четиримата основни претенденти и обясни поотделно за всеки защо не го издига. Според лидера на БСП това е било унизително и е показало, че от четиримата ГЕРБ издигат най-слабия.Корнелия Нинова заяви още, че сe подготвя фалшификация на резултатите от вота и се зарече, че "този път няма да им позволим"."Подготвена е гигантска фалшификация на изборите, т.е. няма значение кой е кандидатът – с фалшификации, с манипулации, те ще си го гарантират. Това е опасност", смята тя. Попитана трябва ли да се носи лична отговорност при загуба на президентските избори, тя отговори утвърдително, а на въпрос ще подаде ли оставка, ако БСП загуби, тя заяви: "Ще ви отговоря в нощта на изборите".


description: Четирикратният световен шампион във Формула 1 за това дали му харесват състезанията днес, бъдещето на отбора на "Рено", електрическите болиди и как новият собственик може да помогне за развитието на спорта.

title: Ален Прост: Не разбирам хората, които предпочитат старите времена и коли във Формула 1

maintext: Ален Прост е четирикратен световен шампион във Формула 1 в периода 1985-1993 година. Три пъти триумфира с "Макларън" и веднъж с "Уилямс Рено". В момента е посланик на марката "Рено" за Формула 1 и Формула Е, в която се състезават електрически автомобили. Български журналисти имаха възможността да разговарят с Ален Прост на автосалона в Париж, който продължава до 16 октомври.- Със сигурност ще отнеме време, преди да стане. Трудно е да дам отговор, тъй като догодина, знаете, предстои и промяна в правилата. Следващата година това едва ли ще стане, но отборът ще се представи по-добре и вероятно ще направи първите стъпки към това, да се върне на върха. По мое мнение, ще са нужни минимум три години.- Успешната кола се състои от много компоненти - шаси, двигател, аеродинамика, екип.- Най-добре е да има един опитен пилот, особено, когато ще има промяна в правилата. С двама млади пилоти ще е трудно. Не мога обаче да кажа, кога ще има нови пилоти.- Формула 1 винаги е била и е атрактивна. В момента битката между двамата най-добри пилоти (Нико Розберг и Луис Хамилтън, б.р.) все още е отворена. Върви съперничество между "Ферари" и "Ред бул" (за второто място, б.р.), "Форс Индия и "Уилямс" (за петото). Има и интересни нови пилоти като Макс Верстапен, следващата година ще има нови дебютанти. Интересът, мисля, че е стабилен. Не разбирам хората, които предпочитат старите коли и миналите времена.Следващата година ще бъде много интересно да видим как ще се променят състезанията, заради по-широките гуми, промените в аеродинамиката. За мен това са стъпки в правилната посока. Надявам се да се върнем към по-голямото шоу, но това не е лесно. Сигурно хората искат връщане на годините на големия шум, мощните двигатели, колите без асистиращи системи, но това няма как да стане.- За мен той няма голяма значение. При мен възприятието е различно. Ясно е обаче, че на феновете не им харесва. Когато видя в Youtube клип с моя болид от 1990 година и чуя звука от 12-цилиндровия мотор на "Ферари", усещането е невероятно. Тук е моментът да спомена, че не харесвам камерите, които дават картина от борда на болидите. При звукът и цялостното усещане е, че да се кара кола във Формула 1 е много лесно. Това не е добре за имиджа на надпреварата. Все още работата на пилотите е трудно и важна за крайния успех.- Става дума за медийна компания и те имат интерес шоуто да е по-голямо и по-добро. Когато собственикът е инвестиционна компания е нормално интересът да е повече финансов. Така че, смятам, че ще е полезно, но има много неща за изчистване първо.- Групата е една и съща, но с двата шампионата се занимават различни звена. Целта обаче е една и съща - и двата шампионата да се развиват. Не виждам обаче някаква синергия. Няма вариант например колите от Формула Е да се състезават на същите писти. Това би било катастрофа. Що се отнася до медийната стратегия, може да има общи черти, но концепциите трябва да са различни.- Така смятам, предполагам, че ще влязат още една-две германски марки, надявам се БМВ и "Ауди". Моята прогноза е за поне осем-девет големи конструктора в шампионата в следващите две години.- Това може да е проблем. За момента е добре за "Рено", защото може да се търси синергия. Ключовото тук са инвестициите, които ще се увеличават непрекъснато. За момента "Рено" се справя, но в следващите пет-осем години разходите ще стават все по-големи и нищо чудно да трябва да се направи избор, защото производителите няма да могат да си позволят да инвестират и в двата шампионата.В интервюто са използвани въпроси и на други медии.


description: ГЕРБ, Реформаторският блок и Патриотичният фронт потвърдиха консенсуса, постигнат на среща с премиера Бойко Борисов.

title: "Не подкрепям никого" ще се брои при определяне на резултата от президентските избори

maintext:
Данаил Кирилов, председател на правната комисия в парламента.
Фотограф: Георги Кожухаров
Гласовете "Не подкрепям никого" ще се броят при определяне на резултата от президентските избори. Това решиха без дебати с 10 гласа "за" и 6 "въздържал се" депутатите от правната комисия днес. Очаква се поправките в Изборния кодекс да минат на второ четене в пленарна зала утре.Спешният ремонт на кодекса дни преди изборите се наложи именно заради методиката за отчитане на резултатите от президентския вот. Причината - досега определените за действителни гласове "Не подкрепям никого" се брояха само за избирателната активност, но не и при определяне на крайния резултат . Според юристи това противоречи на конституцията, която изисква преброяването на всички действителни гласове, и може да доведе до оспорване на резултатите от изборите.Така независимо от броя на гласовете "Не подкрепям никого", пуснат на 6 ноември, на втори тур отиват двамата реални кандидати с най-много гласове. В бюлетината на балотажа се очаква да има три опции - имената на двамата кандидати, събрали най-голяма подкрепа на първи тур, и "Не подкрепям никого". За президент обаче ще бъде избран реалният кандидат с най-много гласове независимо от протестния вот.Днес депутатите от ГЕРБ, Реформаторския блок и Патриотичния фронт в правна комисия гласуваха спрямо договорката, постигната на среща с премиера Бойко Борисов миналата седмица. Така на второ четене бе прието гласовете "Не подкрепям никого" да се броят при отчитане на крайния резултат само на мажоритарни избори, т.е. на президентски и на кметски. Протестният вот няма да се включва при определяне на крайния резултат на пропорционални избори - парламентарни, за евродепутати и за общински съветници. Мотивът, лансиран от реформаторите, е да не се вдига изкуствено 4-процентовата бариера за влизане на партии в парламента.


description: ГЕРБ ще предложи създаването на анкетни комисии за разследване на картелите в горивата и за ситуацията в Бобов дол.

title: ГЕРБ правят комисии за картелите и за Бобов дол

maintext:
Цвета Караянчева
Фотограф: Юлия Лазарова
ГЕРБ ще предложи създаването на анкети комисии за разследване на картелите в горивата и за ситуацията в Бобов дол.БСП също внесе искане за създаване на временна анкетна комисия за картела на горивата, което е подписано от 80 депутати от БСП, ДПС, АБВ, "Атака", Патриотичния фронт, БДЦ, както и от независими."Каним всички политически сили да се присъединят към формираната от нас временна комисия за разследване на картелите", каза заместник-председателят на ГЕРБ в парламента Цвета Караянчева. Искам най-отговорно да заявя, че нито един от БСП не е дошъл при нас да ни покани да се подпишем в тази подписка, добави Караянчева. Според нея за пореден път БСП се опитват да вземат определена инициатива, за да могат предизборно да я използват и да очернят присъствието на ГЕРБ и инициативите ѝ. "След промяната на състава на Комисията за защита на конкуренцията (КЗК) по разследването на картелите нещата вече имат своя позиция и линия, и има развитие", каза още Караянчева. Преди седмица КЗК съобщи, че има убедителни доказателства за картел между шест от основните вериги бензиностанции - "Шел", "Еко", OMV, "Петрол", "Нис петрол" и "Лукойл България", и до месеци ще наложи глоби.Управляващата партия събира подписи и за друга анкетна комисия, която да разследва историята около концесията на мина "Бобов дол", където миньори стачкуваха заради неизплатени заплати . За това съобщи най-младият депутат в парламента Георг Георгиев. Той припомни, че концесията е дадена по времето, когато лидерът на БСП Корнелия Нинова беше в ръководството на Министерството на икономиката.


title: Ръст на потреблението, заетостта и доходите прогнозира Министерството на финансите до 2019 г.

maintext:
Владислав Горанов, министър на финансите
Фотограф: Цветелина Белутова
Есенна прогноза на Министерството на финансите Изтегляне
Министерството очаква тази година да е последната, в която страната отчита дефлация - средногодишният процент ще е 1 на сто. От догодина индексът на потребителските цени ще премине на положителна стойност - 1.5% средногодишно и ще се ускори до 1.8% през 2018 г. Единствено дълготрайните потребителски стоки ще продължат да поевтиняват през 2017 г. , докато през следващите се допуска поскъпване на международните цени на петрола и неенергийните суровини, съчетано с нарастване на вътрешното търсене.
Приносът от планираното увеличение на акцизните ставки върху цигарите за повишението на общия ценови индекс в края на 2017 и 2018 г. се оценява съответно на 0.3 и 0.1 процентни пункта.
Увеличението на потреблението ще се дължи на продължаващите положителните тенденции на пазара на труда, както и на регистрираното подобрение в очакванията на потребителите да правят разходи за покупка на стоки за дълготрайна употреба. Положителен ефект ще има и от увеличението на заплащането в някои дейности на публичния сектор.
На пазара на труда догодина се очакват разнопосочни тенденции - заради влошаване във външната среда ще е по-малко търсенето на работна ръка в промишлеността, но вътрешната икономическа активност ще подкрепя заетостта в услугите. Министерството напомня, че заради увеличената възраст за пенсиониране по-малко хора ще напуснат пазара на труда.
В средносрочен план се очаква коефициентът на безработица да се понижи до 6.5% през 2019 г., а темпът на увеличение на заетостта да се задържи на около 0.6% през 2018 и 2019 г.
Нарастването на доходите от труд в периода 2016 -2019 г. ще бъде по-високо в сравнение с пролетната прогноза, заради подобрените очаквания за икономическа активност и съживяването на пазара на труда в страната. През първото полугодие на 2016 г. номиналният растеж на компенсацията на един нает отчете съществено ускорение до 7.8% на годишна база, но средно за цялата 2016 г. неговата стойност се очаква да възлезе на 5.8%.
Министерството на финансите подобри очакванията си за икономическия растеж на страната през тази година до 2.6% спрямо 2.1% през пролетта, но запази очакванията си за ръста на БВП през 2017 г. от 2.5% и по 2.7% през следващите две години.Това се вежда от есенната макроикономическа прогноза, публикувана на сайта на ведомството.Корекцията за тазгодишния растеж е по-умерена от прогнозата на МВФ , който преди ден предвиди, че през тази година българската икономика ще нарасне с 3 на сто, а догодина - с 2.8 на сто.Според ведомството на Владислав Горанов основен принос за растежа през тази година ще има вътрешното търсене (потребление и инвестиции), което обаче ще се забави догодина.Според прогнозата безработицата през тази година средно ще спадне до 8.1%, с един процентен пункт под миналогодишното равнище, догодина ще е 7.3%, а през следващите две години ще падне под 7 на сто.В същото време министерството очаква съществено повишение на доходите. Ускоряването на реалната производителност, положителното изменение на цените и търсенето на труд ще подкрепят ръста на доходите от труд до 2019 г., е един от изводите в доклада.


title: Кои са Гичо и Асенчо от екранното "Възвишение"

maintext:
Стоян Дойчев – в ролята на Асенчо
– е актьор от Държавния куклен театър в Сливен и носител на наградата
Александър е познат на публиката с главната си роля в първия български медицински сериал "Откраднат живот" по "Нова телевизия", където играе с баща си Стоян, участва и в наградените късометражни филми на Павел Веснаков "Чест" и "Зевс". В следващите месеци му предстои да се появи на големия екран в няколко филма, първият от които е "Пеещите обувки" на
"В киното е много важно присъствието и настроението на основните лица, кастингът носи основна тежест.
Познатият от сериала "Откраднат живот" актьор Александър Алексиев и кукленият актьор Стоян Дойчев ще изпълнят главните роли в екранизацията на "Възвишение" на Милен Русков. Двамата влизат в ролите на "револуционерите", по автентичния език на романа, Гичо и Асенчо, които се присъединяват с много хъс към Делото на Освобождението и четата на Димитър Общи, а след неуспешния Арабаконашки обир са натоварени с мисията да занесат тайно писмо на Апостола. Вместо Левски обаче откриват много неща за свободата, народа и хорския нрав.Двамата са избрани след дълъг кастинг на няколко етапа, казаха пред "Дневник" продуцентите от "Сърпентайн"."Сивина" за млад куклен актьор.Радослав Спасов по живота на Леа Иванова.И това, което имаме в лицето на Алекс и Стоян е най-доброто", разказа режисьорът Виктор Божинов. Зад екранизацията по "Възвишение" стои успешният му тандем с продуцента Иван Дойков ("Под прикритие", "Мисия Лондон"), а сценаристи са Нели Димитрова и автора на романа Милен Русков, който ще пренесе възрожденския език на книгата в екранните диалози. Филмът се очаква по екраните в първата половина на 2017 г.


description: Американците изиграха страхотен последен ден и се наложиха със 17:11, за да триумфират в най-престижната отборна надпревара за 26-и път от 41 издания.

title: САЩ победи Европа и спечели "Райдър къп" за пръв път от 2008 г.

maintext:
Американците спечелиха трофея за 26-и път, но едва за трети в последните му 11 издания
Фил Микелсън изравни рекорда за най-много участия в "Райдър къп" - 11
Патрик Рийд даде тон за победата с победа над Рори Макилрой в епичен първи сингъл в последния ден
Отборът на САЩ постигна категорична победа срещу Европа и след осемгодишно прекъсване отново спечели голф турнира "Райдър къп".Американците изиграха страхотен последен ден и се наложиха със 17:11, за да триумфират в най-престижната отборна надпревара за 26-и път от 41 издания, но едва за трети в последните 11.САЩ нямаха победа в провеждащия се на две години турнир от 2008 г., но на игрището в "Хейзълтин нешънъл голф клъб" в Часка (Минесота) стигнаха до най-убедителния си успех от 35 години насам.Американците започнаха последния ден с преднина от 9.5:6.5 точки, а европейците се надяваха да повторят паметния обрат от 2012 г., когато спечелиха седем от 12-те индивидуални двубоя и спечелиха драматично с 14.5:13.5.Този път американският отбор не позволи това да се случи. Патрик Рийд даде тон за победата, след като надигра Рори Макилрой в епичен първи сингъл между най-добре представилите се състезатели в първите два дни. Рийд успя да измъкне успеха на последната 18-а дупка.Eвропейците се наложиха в три от следващите четири индивидуални двубоя, но загубиха пет от последните шест. Рики Фаулър постигна ключов успех срещу олимпийския шампион Джъстин Роуз, а в най-голямото зрелище Фил Микелсън и Серхио Гарсия поделиха точките.Двамата комбинираха общо 19 бърдита и завършиха с девет удара под пар. Левичарят от САЩ, който участва за рекорден 11-и път в "Райдър къп", направи десет бърдита, но испанецът стигна до равенство, след като реализира две на последните две дупки.В следващия сблъсък дебютантът Раян Муур победи драматично Лий Уестууд и гарантира победата на САЩ. Муур губеше с две, но успя да спечели последните три дупки и да направи обрат, за да даде аванс от 15:10 на своя отбор."През последните осем-десет години бяхме критикувани, че не играем като отбор. Усещахме, че трябва да променим нещо, защото толкова години вече губим. Казахме си, че този път ще направим каквото трябва, за да спечелим", заяви капитанът на САЩ Дейвис Лав.Лав успя да вземе реванш, след като именно той беше начело на САЩ при кошмарната загуба през 2012 г. "Направихме го за нашия капитан. Турнирът преди четири години беше много тежък за него. Направихме невероятна битка. Щастлив съм да бъда част от този отбор", коментира Джордън Спийт.Европейците признаха превъзходството на своя съперник. "Taзи седмица по-добрият отбор спечели, заяви капитанът на Европа Дарън Кларк. Имаше някои невероятни резултати и от двете страни, но тази седмица американците бяха малко по-добри от нас във вкарването и това направи разликата."


title: Нико Хюлкенберг се разбра с "Рено" и ще подпише за две години

maintext:
Хюлкенберг ще подпише за две години
Нико Хюлкенберг се е споразумял с "Рено" да се състезава в отбора от следващия сезон, съобщава autosport.com. Според информация се очаква той да подпише за две години, като ще има възможност за удължаването на контракта и за 2019 г.Очаква се настоящият отбор на Хюлкенберг "Форс Индия" да не затруднява преминаването му в "Рено". За състезателя това е втори период във "Форс Индия" - той беше в тима през 2011-12, след което се завърна през 2014 г.В "Рено" гледат към следващия сезон, като обмислят няколко варианта, включително настоящите титуляри Кевин Магнусен и Джолиън Палмър. От резервата Естебан Окон се интересуват и двата отбора.Валтери Ботас остава вариант пред "Рено". Финландецът иска едногодишен договор с "Уилямс", но желанието на отбора е да го задържи за два сезона.


description: Сигналът срещу бившият заместник-министър по времето на Зинаида Златанова беше от министерството на правосъдието

title: Прокуратурата е прекратила разследването срещу Сабрие Сапунджиева, Захариева обжалва

maintext:
Сабрие Сапунджиева беше заместник-министър на правосъдието в два кабинета - на Орешарски и на Станишев. При обявяването на подкрепата на ДПС за президент тази седмица, Сапунджиева беше на първите редове.
Фотограф: Георги Кожухаров
През септември прокуратурата е прекратила е прекратила досъдебното производство, образувано през 2014 г. срещу бившият заместник-министър на правосъдието в кабинета на Пламен Орешарски - Сабрие Сапунджиева.
Сигналът срещу нея беше, че средства от фонда за подобряване условията в затворите са били използвани за ремонт на апартамент, ползван от Сапунжиева. Стойността на ремонта, представен като спешен, е за близо 50 хиляди лева и включва полагане на 150 метра кабел, монтирани са 68 контакта, подменени са 15 кв.м дограма (шесткамерна с външни щори), изшкуркани и лакирани са 66 кв.м гардероби, поставени са 60 кв.м ново паркетно дюшеме (145 лева на кв.м с монтажа) и още три страници описание на извършената дейност.
За апартамента с площ близо 100 кв. м. Сапунжиева, която е кадър на ДПС е плащала около 120 лв. на месец наем.
"Капитал" се опита да разбере с какви мотиви е прекратено разследването, но отговор не е постъпил нито от говорителя на главния прокурор, нито пресцентърът са отговорили. От Министерството на правосъдието са обжалвали постановлението за прекратяване пред Софийския градски съд, тъй като са ощетено юридическо лице. Жалбата е изготвена от зам.-министъра на правосъдието Красимира Филипова и е подадена от името на министър Екатерина Захариева. Случаят е при съдия Мариан Марков.
След ремонта и след края на мандата на кабинета на Пламен Орешарски, Сапунджиева поиска и да купи апартамента на пазарна цена, защото нямала свой. "Аз чакам след изборите, като обявят конкурси, да се явя, за да мога да остана в това жилище. Където и да обявят конкурс, ще кандидатствам, за да мога да остана в това жилище. Не заслужавам да ме изгонят", коментира преди време пред "Капитал" Сапунджиева. За да остане там председателят на Административният съд София я назначи като съдебен секретар по заместване, без да бъде поискано разрешение от съдебния съвет. По този повод ВСС реши да провери всички назначения на съдебни служители в столичните съдилища, като резултатите показаха, че повечето институции са спазвали законовите изисквания.
Сапунджиева не се задържа дълго в Административния съд и напусна през февруари 2015 година, като в молбата си посочи, че е подложена на политическата репресия, етническа и религиозна дискриминация от министъра на правосъдието и не иска колектива на съда да страда от това.


description: Той ще заеме временно поста на напусналия Люпко Петрович, а негов помощник ще е Асен Букарев.

title: Топузаков ще е старши треньор на "Левски" до Нова година

maintext:
Топузаков ще води сините за втори път след пролетта на 2014 г., когато отново пое тима при подобна ситуация
[LAP.bg]
е Асен Букарев.
Елин Топузаков ще бъде старши треньор на "Левски" до Нова година.Това обяви днес спортният директор на сините Станислав Ангелов на извънредна пресконференция. Помощник на Топузаков щеДвамата бяха асистенти на Люпко Петрович, който неочаквано напусна в събота преди домакинския мач с "Берое" (2:0) и отправи тежки обвинения към ръководството на клуба. Топузаков за втори път ще бъде в подобна ситуация. През 2014 г. той довърши пролетния полусезон, след като Антони Здравков си тръгна след отпадането от "Ботев" (Пловдив) за Купата на България."Топузаков и Букарев имат пълната подкрепа на всички ръководители. Оттук нататък ще се постараем да излезем най-безболезнено от тази ситуация", каза Ангелов на пресконференцията.Aко сините продължат да се представят добре, двамата треньори може да продължат да водят отбор и след Нова година. "Не ми се иска да има сътресения във футболен аспект и да се правят драстични промени, защото досега се работеше нещо и имаше дългосрочна визия", допълни спортният директор. Ангелов категорично отрече твърденията на Петрович , че са спрени премиите на играчите.


title: Медици от "Спешна помощ" протестират срещу условията на работа

maintext:
Фотограф: Цветелина Белутова
Медици от "Спешна помощ" в София протестираха тази сутрин, показа в репортаж "Нова телевизия". Непосредствената причина за това е напускането на завеждащия лекар на смяната. По информация на протестиращите това е поредният случай за последните няколко месеца, когато лекарят на тази позиция решава да си тръгне.
Медиците се оплакаха не от равнището на заплащане, а от несигурност, която идвала от честите административни наказания, които получавали. Те се изразявали в орязване на парите от така нареченото допълнително материално стимулиране.
Tе се притесняват, че продължава отливът на лекари и сестри от системата за спешна помощ и се оплакват, че незаетите места не намаляват, работата са увеличава, а броят на екипите намалява.
Участници в протеста обясниха, че спешните екипи са малко, а често се случва да се отзовават на сигнали за случаи, които не са спешни. Те призоваха да има наказания за хора, които викат неоснователно спешен екип.
"Принудени сме с 6 екипа на смяна да изпълняваме по 150 - 200 повиквания. Наказанията са финансови", обясниха протестиращите.


description: Премиерът и лидер на ГЕРБ Бойко Борисов няма да подаде оставка, ако кандидатът на партията за президент Цецка Цачева е първа на първия тур, но втора на балотажа. Това се разбра от общо интерво на двамата пред Би Ти Ви.

title: Борисов няма да подаде оставка, ако Цачева е първа на първи тур, но втора на балотажа

maintext:
Борисов и Цачева дадоха съвместно интервю за Би Ти Ви.
Фотограф: Юлия Лазарова
Премиерът и лидер на ГЕРБ Бойко Борисов няма да подаде оставка, ако кандидатът на партията за президент Цецка Цачева е първа на първия тур, но втора на балотажа. Това се разбра от общо интервю на двамата пред Би Ти Ви.Преди време Борисов беше казал , че ще подаде оставка при неуспех на изборите. Сега поясни, че е поел този морален ангажимент, защото е смятал, че основните му политически опоненти - БСП и ДПС, ще номинират свои кандидати в изборите. Двете партии обаче предпочели да подкрепят кандидати, издигнати от инициативни комитети."Аз го казах, очаквайки, че БСП и ДПС ще имат свой представител на изборите. Оказа се, че БСП нямат кадър. Остана само моето морално желание и ще го направя, но срещу мен няма реален опонент," каза Борисов и подчерта, че за балотажа неговото предложение не важи, защото подкрепата за отделните партии ще стане ясна на първия, а не на втория тур.На първия тур социологическите агенции дават предимство на кандидата на ГЕРБ, но за втория някои допускат предимство за подкрепяния от БСП Румен Радев.Лидерът на ГЕРБ съобщи, че разполага с информация, че някои инициативни комитети са събирали подписи в подкрепа на техните кандидати в мини Бобов дол. "Щом дойдат избори, излизат миньорите от Бобов дол", напомни той.Борисов посочи, че още през лятото се е спрял на кандидатурата на Цецка Цачева - балансиран и отговорен човек, умеещ да изслушва. "Никога не се е налагало да и давам указания и да й казвам какво да прави. Два мандата в парламента да умиротворяваш и държиш баланса е висша форма на изкуство, аз не бих издържал и един ден", коментира той.


title: Йорданеску: Щом мачът с "Левски" е най-важният за феновете, така е и за мен

maintext:
Йорданеску смята, че е време отборът му да запише голяма победа
[LAP.bg]
Наставникът на ЦСКА Едуард Йорданеску сподели, че вече се чувства по-запознат в ситуацията в клуба и е готов за предстоящото в събота дерби с "Левски".Руменецът заяви, че няма как този двубой да не е най-важният за него, при положение че победата значи толкова много за феновете на червените."По-малко от два месеца вече съм тук и вече мога да кажа, че имам пълната картина на състоянието на отбора. Все още има много неща, върху които трябва да работим в играта на отбора, както и в организацията, за да стигнем нивото, което търсим. Трябва да бъдем постоянни в своите изяви и резултати, защото до момента редуваме силни със слаби игри, но смятам, че движим нещата в правилната посока", заяви Йорданеску пред "Диема спорт"."Със сигурност това е специален мач, особено за феновете. Ако за тях това е най-важният мач за сезона, то така е и за мен, и за моите играчи. От друга страна говорим за три точки в класирането, а не за повече. Знаем обаче какво отражение може да има една победа в това дерби за морала на футболистите, за бъдещето, за настроението на феновете. По тази причина ще подходим с огромна амбиция в двубоя", каза още румънският треньор.


description: На паркинга пред голям магазин този индивид паркира бракмата си по този начин и я остави така повече от 25 минути. Различни возила спираха, правеха маневри и го заобикаляха, водачите им го псуваха, предполагам, но мутрата вътре така и не благоволи да се премести...

title: Мат'риал - Dnevnik.bg

maintext:
1
2 Паркинг и бракма (смесена техника)
Фотограф: moriarti
1
2 Мутра в бракма (металопластика и дърво)
Фотограф: moriarti
На паркинга пред голям магазин този индивид паркира бракмата си по този начин и я остави така повече от 25 минути. Различни возила спираха, правеха маневри и го заобикаляха, водачите им го псуваха, предполагам, но мутрата вътре така и не благоволи да се премести. Чакаше си "важните" спътници, отдали се на алъш вериш и толкоз. А ние?!? След време може пак да си поплюваме брадите кахърно на новина "Джип, движещ се назад, предизвика катастрофа и уби човек". Защото - когато някой такъв "специален" не спазва правилата, някой невинен става зян. Днес паркираш, както ти е кеф, утре караш, където ти е кеф... и всеки път кефа ти е такъв, че околните страдат. А места на паркинга имаше мнооого.